Diari Oficial de la Generalitat Valenciana


Sumari del DOGV 5176, del 13-01-2006 (2006/342)

RESOLUCIÓ de 29 de desembre de 2005, de la Direcció General d'Administració Autonòmica, per la qual s'executa la sentència núm. 64/2005, de 14 de febrer de 2005, del Jutjat Contenciós Administratiu núm. 8 de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/342


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 29 de desembre de 2005, de la Direcció General d'Administració Autonòmica, per la qual s'executa la sentència núm. 64/2005, de 14 de febrer de 2005, del Jutjat Contenciós Administratiu núm. 8 de València. [2006/342]
  
Vista la sentència número 64/2005, de 14 de febrer de 2005, recaiguda en el procediment abreujat 394/04 del Jutjat Contenciós Administratiu número 8 de València, per la qual s'estima parcialment el recurs contenciós administratiu interposat pel Sr. Francesc Peris Ruíz contra la desestimació presumpta del recurs de reposició interposat contra la resolució de 23 de gener de 2004, de la Direcció General d'Administració Autonòmica, per la qual es fa pública l'adjudicació de destinacions als participants en concurs de mèrits 71/02 per a la provisió de llocs de naturalesa funcionarial, sector administració general, grups B/C, direccions d'unitat, la qual anul·la allò referit a la puntuació atorgada a la Sra. Benita Mañas Adalil per al lloc de treball número 19459, denominat cap d'unitat del Registre i Informació de la Conselleria de Benestar Social, amb la retroacció de les actuacions per tal que la Comissió de Valoració compute els mèrits que, per l'apartat de formació i perfeccionament concorren en la Sra. Mañas Adalil sense incloure el còmput del curs superior de francés i d'anglés de secretàries de direcció.
  
Vista l'acta extraordinària de la de la Comissió de Valoració del concurs núm. 71/02, personal de naturalesa funcionarial, sector administració general, grups B/C, direccions d'unitat i equivalents de la Conselleria de Benestar Social, de data 1 de juliol de 2005 en la qual s'acorda atorgar en l'apartat formació i perfeccionament 1'8 punts a la Sra. Mañas Adalil i, en conseqüència, es modifica la puntuació total de 18'96 a 17'76 punts.
  
Vista el ?acta extraordinària núm. 2 d'execució de la sentència 64/2005- de la Comissió de Valoració del concurs núm. 71/02, personal de naturalesa funcionarial, sector administració general, grups B/C, direccions d'unitat i equivalents de la Conselleria de Benestar Social, relativa a la reunió de data 17 de novembre de 2005, l'objecte de la qual és examinar l'escrit presentat per la Sra. Mañas Adalil com a contestació al tràmit d'audiència que li va ser remés per la Direcció General d'Administració Autonòmica després de la nova puntuació assignada per la Comissió de Valoració en execució de la susdita. La Sra. Mañas sol·licita se li puntuen dos cursos.
  
La Comissió acorda no considerar dita al·legació ja que la puntuació atorgada en l'acta d'1 de juliol va ser la que resulta d'aplicar els criteris establits per la sentència 64/2005, açò és no incloure en apartat de formació i perfeccionament el curs superior de francés i d'anglés per a secretàries de direcció per al lloc de treball núm. 19.483, cap unitat Registre i Informació, amb la qual cosa la puntuació corresponent a la Sra. Mañas Adalil en l'apartat de formació i perfeccionament passa a ser d'1'80 punts, modificant-se, en conseqüència, la puntuació total de 18'96 a 17'76.
  
En virtut de l'anterior i considerant el que disposen els articles 118 de la Constitució espanyola, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades pel jutges i tribunals.
  
De conformitat amb les competències atribuïdes pel Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, i la resta de normes de general i pertinent aplicació, resolc:
  
Primer
  
Modificar la Resolució de 23 de gener de 2004, en el sentit d'atorgar a Sra. Benita Mañas Adalil 1'80 punts en l'apartat de formació i perfeccionament i, en conseqüència, es modifica la seua puntuació total de 18'96 a 17'76.
  
Realitzada novament la ponderació de la puntuació, en el sentit d'atorgar a la Sra. Mañas la puntuació determinada per la sentència 64/05, resulta la següent modificació en l'adjudicació del lloc de treball objecte del recurs:
  
Lloc de treball núm. 19.483, cap d'unitat Registre i Informació de la Conselleria de Benestar Social (convocatòria 71/2002) adjudicat en Resolució de 23 de gener de 2004, de la Direcció General d'Administració Autonòmica, per la qual es fa pública l'adjudicació de les destinacions als participants en el concurs de mèrits 71/02 per a la provisió de llocs de naturalesa funcionarial, sector administració general, grups B/C, direccions d'unitat,(DOGV núm. 4.679 de 28 de gener de 2004), i en la Resolució de 9 de març de 2004, de la Direcció General d'Administració Autonòmica, per la qual s'adjudiquen les destinacions com a conseqüència de les opcions efectuades pels participants en el concurs de mèrits 71/02 per a la provisió de llocs de naturalesa funcionarial, sector administració general, grups B/C, direccions d'unitat de la Conselleria de Benestar Social (DOGV núm. 4.716, de 22 de març de 2004) a la Sra. Benita Mañas Adalil, amb una puntuació de 19'96 punts, ha de ser adjudicat amb destinació definitiva al Sr. Francesc Peris Ruíz, alhora que realitzats novament els càlculs, la Sr. Mañas passa a tindre una puntuació de 17'76, en compte dels 18'96 que va obtindre, i el Sr. Peris manté la seua puntuació de 18'13.
  
Tot això, en compliment de la sentència número 64/05 de 14 de febrer de 2005 del Jutjat Contenciós Administratiu número 8 de València, i sense que això supose alteració respecte de tercers de l'adjudicació dels llocs en el concurs.
  
Contra la present resolució podrà interposar-se incident d'execució de sentència davant del Jutjat Contenciós Administratiu número 8 de València, conforme al que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.